《扬州慢 和月三题西田弟天寒翠袖图》
清代·姜恭寿

蛩语催寒，蟾光破暝，绘成一片秋容。恨阑干十二，倚不尽愁踪。

秋转向池塘立遍，惊看月影，过了梧桐。任香尘冰透，苍苔立折弯红。

踌躇半晌，乍回头、密语西风。想漏杳如年，宵凉似水，香冷薰笼。

有梦知无觅处，霜桥茅店泊孤篷。把鸳衾红泪，不如滴向芙蓉。

作者简介：清江苏如皋人，字静宰，号香岩居士，又号东阳外史。乾隆六年解元。官教谕。善画花草竹木，潇洒脱俗。工篆书，诗宗晋魏。有《皋原集》。